**Pakkumusmenetluse kutse ja tingimused**

Rakvere Linnavalitsus ( edaspidi Linnavalitsus või Rendileandja) kuulutab välja pakkumusmenetluse  Arkna tee 7, Rakvere linn asuva õppesõiduplatsi ja parkla rendile andmiseks.

1. **Pakkumusmenetluse kutse esitaja**

Rakvere Linnavalitsus

Aadress: Lai tn 20, 44308 Rakvere, Eesti Vabariik

Telefon: 322 5870

E-post: **linnavalitsus@rakvere.ee**

pakkumusmenetluse eest vastutav isik:

nimi: Mati Jõgi

ametikoht: linnavaraspetsialist

telefon +372 322 5883

e-post: mati.jogi@rakvere.ee

**2. Pakkumismenetluse objekt**

2.1. Rendile antakse Rakvere linnas aadressil Arkna tee 7 asuv õppesõiduplats ning parkla ( edaspidi nimetatud ühiselt *Plats*) . *Plats* on piiritletud käesolevale lisale lisatud Asendiplaanil kaardil punase joonega.

2.2. *Plats* antakse rendile alljärgnevatel tingimustel:

2.2.1 *Platsi* kasutatakse sihtotstarbeliselt:

2.2.1.1. harjutusväljakuna mootorsõidukijuhi koolituse raames toimuvate õppesõitude korraldamiseks;

2.2.1.2 muu mootorsõidukijuhi koolituste ja/või liiklusohutusega seotud ürituste korraldamiseks;

2.2.1.3 parkimisteenuse osutamiseks ajal kui *Platsi* ei kasutata koolituste/ürituste korraldamiseks ja/või harjutusväljakuna õppesõitude tegemiseks ( kell 20.00 – 07.00) .

2.2.2. Rendilepinguperiood on 01.12.2025 kuni 30.11.2028.a.

2.2.3 Renti arvestatakse lepinguperioodi iga kalendrikuu kohta.

2.2.4. Rentnik kohustub:

2.2.4.1 kasutama *Platsi* vaid punktis 2.2.1 nimetatud sihtotstarvetele;

2.2.4.2 kogu lepinguperioodi jooksul oma vahenditega koristama *Platsi* territooriumi ja hoidma seda igapäevaselt korras, sh teostama tavapäraseid hooldus- ja remonttöid;

2.2.4.3 kogu lepinguperioodi jooksul ja lepinguperioodi lõppemisel tagama oma vahenditega Platsi teekatte seisundi vastavuse vähemalt kehtivate õigusaktidega määratletud seisundi miinimumnõuetele;

2.2.4.4 säilitama avaliku liikluse Lennuki tänava kaudu ja korraldama seda vastavalt liikluskorralduse nõuetele;

2.2.4.5 tasuma linnale igakuiselt renti vastavalt kinnitatud enampakkumise tulemusele.

2.2.5 Rentnikul on õigus:

2.2.5.1 anda *Plats* kolmandate isikute allkasutusse vastavalt punktis 2.2.1 nimetatud sihtotstarvetele;

2.2.5.2 kehtestada *Platsi* kolmandate isikute poolt kasutamiseks hinnad.

2.2.6. Rakvere Linnavalitsusel kui rendileandjal on õigus sõlmitud rendileping üles öelda, teatades sellest Rentnikule ette vähemalt kuus (6) kalendrikuud ilma Rentnikule mistahes rendilepingu ennetähtaegse lõpetamisega kaasneva kahju hüvitamise kohustuseta.

**3. Pakkumusmenetluses osalemine**

3.1. Kirjalikud pakkumised tuleb esitada hiljemalt 31. oktoobriks 2025. a kell 10:00 e-kirja aadressil pakkumused@rakvere.ee. Lisada märge “ Arkna tee 7 platsi rent. Mitte avada enne 31.10.2025 kell 10:00” .

3.2. Pakkumus peab olema allkirjastatud allkirjaõigusliku isiku poolt ja sisaldama :

3.2.1 rendi pakkumust eurodes ühe kalendrikuu kohta;

3.2.2 pakkuja täpset nimetust, registri- või isikukoodi, aadressi ja kontaktandmeid ( meiliaadress, telefon);.

3.3. pakkujal ei tohi olla pakkumuse tegemise hetkel riiklike ega kohalike maksude ajatamata võlga.

3.4. Rendi alghinna suuruseks on **500** (viissada ) eurot ühe kalendrikuu kohta.

**4. Pakkumismenetluse üldine korraldus**

4.1. Pakkumismenetluse viib läbi linnavalitsuse korraldusega nimetatud komisjon.

4.2. Komisjon hindab tähtaegselt esitatud pakkumuste vastavust punktides 3.1-3.4. nimetatud tingimustele ning teeb Rakvere linnavalitsusele ettepaneku enampakkumise võitja osas.

4.3. Enampakkumise võitjaks on isik, kelle pakkumuses sisalduv ühe kalendrikuu rendihind on suurim. Kui võrdse suurima hinnaga pakkumuse on esitanud kaks või enam pakkujat, siis tehakse neile ettepanek esitada uus hinnapakkumus. Kui ka peale uut hinna pakkumust on kaks või rohkem võrdset suurima hinnaga pakkumust, siis heidetakse nende pakkujate vahel liisku.

4.4 Enampakkumise võitjaga sõlmitakse rendileping, milles muuhulgas sätestatud käesoleva lisa punktis 2.2 nimetatud tingimused.

3.5. Juhul kui pakkumise võitja ei sõlmi pakkumise korraldajaga 21 päeva jooksul alates pakkumise tulemuste kinnitamisest lepingut, loetakse pakkumus pakkuja poolt tagasivõetuks ning Rakvere Linnavalitsus võib sel juhul teha lepingu sõlmimise ettepaneku paremuselt järgmisele , vastavaks tunnistatud pakkumuse pakkujale.